Robert Viiber

Robert Viiber (sündinud 31. jaanuaril 1997 Rakveres) on eesti võrkpallur. Alates 2015. aastast on ta olnud Eesti võrkpallikoondise liige ning hooajast 2024/25 mängib ta Austria meisterklubis Innsbrucki Hypo Tirol. Viiber kuulus aastatel 2012–2017 Eesti noormeestekoondisse (sündinud 1997 ja hiljem), kelle treeneriteks olid Oliver Lüütsepp ja Ülari Kaibald. Suurematel rahvusvahelistel võistlustel valikturniiridest kaugemale ei jõutud. Viiber liitus esmakordselt Eesti võrkpallikoondisega 2015. aastal, kui kuulus koondise nimekirja Euroopa Liiga mängudel. Ta on esindanud Eestit Euroopa meistrivõistluste finaalturniiril ühel korral (2021). Euroopa Liigas on ta kuulunud koondisse kuuel turniiril (2018, 2019 alagrupifaasis, 2021, 2022, 2023 ja 2024). Robert Viiber oli Rakvere Spordikooli kasvandik ning hooaja 2011/12 keskel (vaid 14-aastaselt) sai ta esimesed mängud Eesti meistriliiga tasemel kohaliku võistkonna Rakvere Grossi Toidukaubad ridades. Ta sai mänguaega üldiselt vahetusmängijana Ronald Järve asemel ajal, kui põhisidemängija Hardi Paas oli vigastusega eemal. Viiber kuulus meeskonda (uue nimega Rakvere FruitXpress) uuel hooajal (2012/13) olles taas põhiliselt varumängija rollis. Meeskond osales mõlemal hooajal Eesti karika- ja meistrivõistlustel ning Schenker Liigas, kuid medalimängudele ei jõutud. Hooajal 2013/14 alustas tegevust Rakvere võrkpalliklubi, kuhu kuulus ka _Viiber. Samal aastal asus ta Audentese Spordikooli õppima ning kuulus ka Danpower Võru/NK ridadesse. Meeskonnad võtsid osa samuti nii Eesti karika- ja meistrivõistlustest kui Schenker Liigast, kuid kummagi meeskonnaga medalitele ei jõutud. Hooajaks 2014/15 vahetas Viiber klubi ning liitus Bigbank Tartuga, kus ta mängis kolm järjestikust hooaega. Nende kolme hooaja jooksul võideti ühel korral Schenker Liiga ning jõuti kahel korral finaali Eesti meistrivõistlustel. Esimesel hooajal (2014/15) osaleti ka CEV Cupi eelringis ja CEV Challenge Cupil, kus jõuti 1/16 finaali. Kui algselt võeti Viiber Bulgaaria sidemängija Georgi Topalovi kõrval teiseks sidemängijaks, siis juba esimese hooaja alguses suutis ta murda end põhikoosseisu. Hooajaks 2017/18 sõlmis ta oma esimese välislepingu ning liitus Portugali meistriliigaklubiga Fonte do Bastardo, kus ta täitis põhiliselt vahetusmängija rolli. Klubi osales tugevuselt kolmandas Eurosarjas, CEV Challenge Cupil, kus jäädi pidama 1/16 finaalis. Portugali meistriliigas saadi viies koht ning Portugali karikavõistlustel langeti konkurentsist veerandfinaalis. Hooajaks 2018/19 siirdus ta Tšehhi meistriliigaklubisse Odolena Voda Aero põhisidemängijaks ning esindas meeskonda kaks hooaega. Esimesel hooajal jäädi Tšehhi karikavõistlustel pidama eelringi ning Tšehhi meistrivõistlustel jõuti veerandfinaali. Teisel hooajal (2019/20) jäädi taas Tšehhi karikavõistlustel pidama eelringidega; Tšehhi meistriliiga hooaeg peatati kevadel koroonapandeemia tõttu ning play-offideni ei jõutud. Hooajaks 2020/21 vahetas Viiber Tšehhi siseselt klubi ning sõlmis lepingu Tšehhi meistriliigaklubiga Pribrami Kocouris, kus ta sai täita põhisidemängija rolli. Klubi alustas hooaega väga kehvasti, olles aasta lõpus liigatabeli viimasel positsioonil. 2020. aasta lõpus vahetaski Viiber koduklubi ning siirdus Itaalia esiliigaklubisse Cantu Pool Libertas. Klubi jõudis Itaalia esiliigas veerandfinaali, mis andis lõppkohaks põhiturniiri tulemuste alusel kaheksanda. Viiber oli meeskonna põhisidemängija. Hooajaks 2021/22 liitus ta Prantsusmaa esiliigaklubiga Grand Nancy. Klubi osales Prantsusmaa karikavõistlustel, kus eelringist edasi ei pääsetud. Prantsusmaa esiliiga lõpetati kolmanda kohaga. Viiber kuulus üldiselt meeskonna põhikoosseisu. Hooajaks 2022/23 siirdus ta Rumeenia meistriliiga klubisse SCM Craiova, kus ta hakkas kandma juba harjumuspärast põhisidemängija rolli. Klubi osales tugevuselt teises Eurosarjas, CEV Cupil, kus jäädi pidama 1/16 finaali. Võideti Rumeenia karikavõistlused ning saadi Rumeenia meistriliigas kolmas koht. Hooajal 2023/24 mängis ta Rumeenia klubis CSA Bucuresti Steaua. Osaleti CEV Challenge Cupil, kus jäädi pidama veerandfinaali. Rumeenia karikavõistlustel jäädi finaalis alla Bucuresti Rapidile ning saadi teine koht. Rumeenia meistrivõistlustel jäädi kuuendale kohale. Viiber täitis meeskonnas pigem vahetusmängija rolli. Balti liiga 2014/15 Bigbank Tartuga 2016/17 Bigbank Tartuga Riikide meistrivõistlused 2014/15 Eesti meistrivõistlused Bigbank Tartuga 2016/17 Eesti meistrivõistlused Bigbank Tartuga 2022/23 Rumeenia meistrivõistlused SCM Craiovaga Välismaa esiliigad 2021/22 Prantsusmaa esiliiga Grand Nancyga Riikide karikavõistlused 2022/23 Rumeenia karikavõistlused SCM Craiovaga 2023/24 Rumeenia karikavõistlused CSA Bucuresti Steauaga 2024/25 Austria superkarikas Innsbrucki Hypo Tiroliga 2018 Euroopa Kuldliiga 2021 Euroopa Kuldliiga 2024 Austria superkarika kõige väärtuslikum mängija Eesti parim noorvõrkpallur noormeestest: 2015. Poisid 97 Eesti Võrkpalli Liidu arhiiv. Tallinnas peetakse võrkpallurite U-20 vanuseklassi EM-valikturniir ERR arhiiv, 20.04.2014. Kaks võrkpalli noortekoondist alustavad MM-valiksarja ERR arhiiv, 05.01.2017. Selgus Eesti võrkpallikoondis Euroopa liiga mängudeks ERR arhiiv, 29.06.2015. Selgus Eesti võrkpallikoondise koosseis koduseks EM-finaalturniiriks ERR, 20.08.2021. Eesti võrkpallikoondis võitis Euroopa Kuldliiga ERR, 14.06.2018. Rahvuskoondised alustavad mänge Euroopa Kuld- ja Hõbeliigas ERR, 23.05.2019. Võrkpallikoondis alustab reedel kodust Euroopa Kuldliiga turniiri ERR, 26.05.2021. Margus Martin: Võrgumehed üllatasid tiitlikaitsjat geimivõiduga Virumaa Teataja, 21.12.2011. Aivi Pargi: Võrkpallurid avavad hooaja kodumänguga Virumaa Teataja, 05.10.2012. Uus Rakvere klubi on sisuliselt komplekteeritud ERR arhiiv, 12.09.2013. Robert Viiber Sporditulemused (vaatatud 14.03.2023). Eesti meistermeeskond teeb plaane uueks hooajaks ERR arhiiv, 08.07.2014. Andrei Ojamets lõpus tehtud servivigadest: see on andestamatu ERR arhiiv, 19.10.2014. Tartu Bigbanki sidemängija siirdub Portugali kolmandasse meeskonda ERR arhiiv, 17.06.2017. Märt Roosna: Jokkeri rollis olev Robert Viiber ajab Assooridel kiirust taga Eesti Päevaleht, 27.10.2017. CEV Challenge Cup 2018 CEV arhiiv (vaadatud 14.03.2023). Robert Viiber sõlmis Tšehhis uue lepingu Virumaa Teataja, nr. 84, 02.05.2019 Nädal piiri taga: Laak ja Keel aitasid koduklubid finaali ERR, 02.04.2019. Karjääris väikese sammu edasi astuv Viiber: ma ei tahtnud töötuks jääda ERR, 02.06.2020. Nädal piiri taga: Prantsusmaal ja Saksamaal kohtusid koondislased omavahel ERR, 21.12.2020. Eesti koondise sidemängija liigub Tšehhist Itaaliasse ERR, 24.12.2020. Nädal piiri taga: Enardile kuld, Juhkamile ja Treialile hõbe ERR, 19.04.2021. Robert Viiber jätkab karjääri Prantsusmaal Võrkpall24, 05.05.2021. Teppani ja Aganitsa hooajad lõppesid hõbedaselt, Täht võitleb pronksi eest ERR, 02.05.2022. 𝐁𝐮𝐧 𝐯𝐞𝐧𝐢𝐭, 𝐑𝐨𝐛𝐞𝐫𝐭 𝐕𝐢𝐢𝐛𝐞𝐫! SCM Craiova facebook, 29.06.2022. CEV Volleyball Cup 2023 CEV arhiiv (vaadatud 09.05.2023). Viiber tuli Rumeenias karikavõitjaks, Vennole Kataris hooaja esimene tiitel ERR, 20.03.2023. Märt Tammearu krooniti Belgia meistriks, Treialile ja Vankerile hõbe ERR, 09.05.2023. Volei masculin: CSA Steaua l-a transferat pe estonianul Robert Viiber[alaline kõdulink] Agerpres, 06.06.2023. Cupa Romaniei 23-24 Masculin final Dataproject (vaadatud 04.10.2024). Anu Säärits: Viiberil jäi Rumeeniast suhu mõru maik: mulle lubati maad ja ilmad kokku ERR, 01.06.2024. Viiber võitis uues liigas kohe karika ja teenis MVP tiitli ERR, 30.09.2024. Aasta parimad võrkpallurid on Anu Ennok ja Kert Toobal ERR arhiiv, 28.12.2015. Robert Viiber Mängija ülevaade CEV kodulehel Robert Viiber Eesti Võrkpalli Liit Robert Viiber Volleybox